เริ่มต้นยังไง?...
โดย...จักรพงษ์ เมษพันธุ์ THE MONEY COACH
12 ต.ค. 2560

โดย...จักรพงษ์ เมษพันธุ์ THE MONEY COACHเรื่องมันเกิดจากเมื่อสองวันก่อน มีน้องที่เพิ่งเรียนจบ ทำงานได้สักพัก เดินตรงมาทักทาย เล่าว่าติดตามผลงานผมมาตั้งแต่สมัยเรียน “วันนี้หนูเรียนจบแล้วค่ะ เลยอยากถามพี่ว่า จะเริ่มบริหารเงินจากตรงไหนดี?”อ้าว! แล้วบอกติดตามกันมานาน ... กลับถามคำถามนี้ซะอย่างนั้นยืนนึกสักพัก ... “เออ ... คำถามน้องมันดีเหมือนกันเว้ย”เคยมั้ยครับ เราศึกษาหาความรู้เรื่องอะไรสักอย่าง เพื่อเปลี่ยนแปลง และพัฒนาตัวเองให้ดีขึ้น แต่พอจะเริ่มเอามาปรับใช้ กลับหา “จุดเริ่มต้น” ไม่เจอไอ้ผมเองทำงานให้คำปรึกษา สอน บอกเล่าเรื่องการเงินส่วนบุคคลมานาน เวลาสอนก็แทบจะมีสเต็ปเหมือนเดิมเลย ปูจากเรื่องความสำคัญของเงินกับชีวิต ไปจนถึงการบริหารเงินในมิติต่างๆ การตั้งเป้าหมายทางการเงินการทำงบการเงินและจัดการสภาพคล่องการบริหารหนี้สินการวางแผนความเสี่ยงทางการเงินการวางแผนภาษีการวางแผนเกษียณเรียนตั้งเยอะ รู้ตั้งแยะ ว่าอะไรควรเป็นอย่างไร ว่าแต่แล้วสำหรับเด็กใหม่เลย ที่กำลังจะมีเงินเป็นของตัวเอง มันเริ่มตรงไหนวะ!ยืนคิดอยู่นิด ก็คิดออก“เงินออม” ครับ ... พอมององค์รวมเรื่องการเงินทั้งหมด จะเห็นเลยว่า “เงินออม” คือ “จุดเริ่มต้น” ของชีวิตการเงินที่ดี และจะมีความสุขทางการเงินได้ในอนาคตมีเงินออม ... ก็แสดงว่ามีเงินพอใช้ ไม่เดือดร้อน (พอไหว)มีเงินออม ... ก็แสดงว่า อาจมีหนี้บ้าง แต่ก็ยังบริหารจัดการได้มีเงินออม ... ก็จะเริ่มคิดถึงการเงินในมิติอื่นๆ ต่อได้มีเงินออม ... ก็มีเงินซื้อประกัน วางแผนความเสี่ยงให้ตัวเองได้มีเงินออม ... ก็จะเริ่มอยากให้เงินงอกเงย และอยากเรียนรู้เรื่องลงทุนฯลฯแต่พอไม่มีเงินออม ... หมดกันเลย ทำอะไรต่อก็ไม่ได้ เพื่อนชวนไปเรียนรู้เรื่องลงทุน มันยังบอกเลย “รอให้มีเงินออมก่อน”“อันดับแรกเลยนะ บริหารเงินให้เหลือทุกเดือน อย่างน้อย (อย่างเลวๆ) 10% ... เริ่มเหลือ เริ่มรวย ... เอาแค่นี้ก่อนเลย” ผมบอกน้องเขาไป หลังสมองคนวัยกลางคนประมวลผลโดยสมบูรณ์“แล้วอันดับสองละคะ ...”ผมนิ่ง ... “ก็พี่บอกว่าให้เงินเหลือเป็นอันดับแรก แล้วอันดับสองละคะ”ดูมัน! .... “อันดับ 2 อย่าก่อหนี้ โดยเฉพาะหนี้บริโภค บัตรเครดิตสินเชื่อบุคคล บัตรกดเงินสด ผ่อนของ หนี้นอกระบบ... บัตรเครดิตมีได้ แต่ถามตัวเองก่อนรูดบัตร ว่ามีปัญญาคืนหนี้เขาทั้งก้อนมั้ย ถ้าไม่มีอย่าใช้บัตร”“และอันดับ 3 ลงทุนเวลา (ก่อนลงทุนเงิน) ไปเรียนรู้เรื่องการลงทุนที่สนใจ แล้วก็อย่าโยนเงินที่อุตส่าห์ออมได้ไปกับการลงทุนที่ไม่รู้จัก หรือไม่เข้าใจมันดีพอ”“แหม ... กำลังจะถาม ... แล้วอันดับ 4 ละคะ”“พอแล้ว!! (นึกไม่ออก)”โดยสรุปสำหรับน้องใหม่ในโลกการเงิน เขียนเป็นคำจำง่ายๆ“ออมให้ได้ ไม่ก่อหนี้ มีเวลาเรียนรู้เรื่องลงทุน” นี่คือ คำขวัญที่ The Money Coach ขอมอบเป็นของขวัญวันรับปริญญาสำหรับน้องๆ บัณฑิตใหม่ทุกคนครับ